CELEX: 62008TN0077
Language: sk
Date: 2008-02-19 00:00:00
Title: Vec T-77/08: Žaloba podaná 18. februára 2008 – Dow Chemical/Komisia

9.5.2008   
            
            
               SK
            
            
               Úradný vestník Európskej únie
            
            
               C 116/22
            
         Žaloba podaná 18. februára 2008 – Dow Chemical/Komisia
   (Vec T-77/08)
   (2008/C 116/41)
   Jazyk konania: angličtina
   Účastníci konania
   
      Žalobca: The Dow Chemical Company (Midland, Spojené Štáty) (v zastúpení: D. Schroeder a T. Graf, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie v rozsahu, v akom sa týka žalobcu,
            
         
               —
            
            
               subsidiárne znížiť pokutu a
            
         
               —
            
            
               zaviazať Komisiu na náhradu všetkých trov konania, ktoré v tejto súvislosti vznikli žalobcovi.
            
         Žalobné dôvody a hlavné tvrdenia
   Žalobca požaduje čiastočné zrušenie rozhodnutia Komisie K(2007) 5910 v konečnom znení z 5. decembra 2007 (vec COMP/F/38.629 – Chloroprénový kaučuk), ktorým Komisia rozhodla, že žalobca spoločne s inými podnikmi tým, že sa zúčastnil na jedinej a určitú dobu trvajúcej dohode a/alebo zosúladenom postupe v odvetví chloroprénového kaučuku, porušil článok 81 ES a článok 53 Dohody o Európskom hospodárskom priestore.
   Na podporu svojej žaloby žalobca tvrdí, že Komisia sa dopustila zjavne nesprávneho posúdenia a nesprávneho právneho posúdenia, keď rozhodla, že žalobca je zodpovedný za porušenie spoločného podniku DuPont Dow Elastomers. Žalobca zastáva názor, že Komisia nepreukázala, že žalobca mal rozhodujúcu vplyv nad DuPont Dow Elastomers. Okrem toho žalobca tvrdí, že netvoril samostatnú hospodársku jednotku s DuPont Dow Elastomers.
   Okrem toho žalobca tvrdí, že Komisia sa dopustila zjavne nesprávneho posúdenia a nesprávneho právneho posúdenia a že svoje rozhodnutie odôvodnila nedostatočne, keďže:
   
               —
            
            
               použila násobiteľ za trvanie 6.5, pričom porušenie trvalo iba šesť rokov a jeden mesiac,
            
         
               —
            
            
               pokutu, ktorá má byť žalobcovi uložená, zvýšila o 10 % na účely zabezpečenia dostatočne odstrašujúceho účinku a
            
         
               —
            
            
               neudelila žalobcovi maximálne možné zníženie zo zhovievavosti vo výške 30 %.